ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ግህሰት ሰብኣዊ መሰላት ኣብ ቅልውላው የመን 30 ነሓሰ 2018 ምንጪ ስእሊ, Reuters መግለጺ ስእሊ, ኣብ የመን ዝካየድ ዘሎ ኩናት ንህይወት ህዝቢ እታ ሃገር ረማሚሱዎ ኣሎ ኣብ 2015 ዝጀመረ ስዑዲ እትመርሖ ኩናት ልፍንቲ ንህዝቢ የመን ኣብ ከቢድ ቅልውላው ከምዝሸመሞን እቲ ኩነታት ካብ ግዜ ናብ ግዜ እናኸፍአ ምኻዱ ነቲ ኩነታት ብቐረባ ዝከታተሎ ገዲም ኤርትራዊ የመናዊ ፖለቲከኛ አሕመድ ኣልቀይሲ ንቢቢሲ ሓቢሩ። ክልቲኦም ተቐናቐንቲ ሓይልታት፡ ማለት እቲ ብሓይሊ ካብ ስልጣኑ ንዝተኣልየ መንግስቲ ዓብደልመንሱር ሃዲ ዝድግፍ ዓረባዊ ልፍንትን እቲ ንርእሰ ከተማ ሰንዓን ሰሜናዊ የመንን ዝተቖጻጸረ ዑጡቕ ሓይሊ ሖቲን ነንሓድሕዶም ክካሰሱ ምጽንሖም ዝዝከር እየ። ምኽንያት እቲ ኩናት ኣብ 2011 ብቀውዒ ሰውራ ዝፍለጥ ህዝባዊ ኣብያ፡ ንፕረዚደንት 30 ዓመታት፡ ንዓሊ ዓብደላ ሳልሕ ካብ ስልጣን ኣልዩ ንዓብዱ ሮቦ መንሱር ሃዲ ስልጣን ኣረኪቡ። እንተኾነ እቲ ንነዊሕ እዋን ንብልሽውና ፖለቲካ የመን ክቃወም ዝጸንሕ ዑጡቕ ሓይሊ ሖቲ ንዝነበረ ድኽመት ተጠቒሙ ወሰንቲ ዞባታት ተቖጻጺሩ። ነቲ ኩነታት ክጻወሮ ዘይከአለ ፕረዚደንት ሃዲ ፈለማ ናብ ወደባዊት ከተማ ዓደን ካብኡ ከይዱ። ጸኒሑ ከኣ ሃገር ለቒቑ ወጺኡ። እቲ ካብ ኣሜሪካ፡ ብሪጣኒያን ፈረንሳይን ንዋታውን ስለያዊ ሓበሬታ ዝረክብ ስዑዲ ዓረብ እትመርሖ ልፍንታዊ ኪዳን ንፕረዚደንት ዓብዱሮቦ መንሱር ሃዲ ንምምላስን፡ ብ2015 ብኢራን ይድገፉ እዮም ንዝብሎም ምሊሻ ሖቲን ንምድኻም መጥቃዕቲ ነፈርቲ ጀሚሩ። እቲ ኩነታት እናበኣሰ እቲ ኩናት እናጸንከረ ሲቪል ህዝቢ ክጉድኡን እቲ ሓደጋ እናዓረገን ምስ ከደ ከኣ ተጣበቕቲ ሰብኣዊ መሰላት ኣቤቱታኦም ከቕርቡ ጸኒሖም። ኣብ የመን ዝነብር ኢትዮጵያዊ ስደተኛ ቅልውላው የመን!
